《送三韩李若士省亲之楚（若士尊公时提督湖广》
清代·陈维崧

秋到离亭暮。
羡风前、珊鞭玉靶，翩然竟去。
借问此行何所向，笑指巴烟郢树。
是乌鹊、惯南飞处。
路入南荒休骋望，有陶公战舰空滩雨。
酾热酒，浪花舞。
严君坐拥貔貅旅。
厌下流、一军下濑，目无黄祖。
昨夜月明亲飨土，耍奏新填乐府。
都不用、陈琳阮瑀。
手掣红旗翻破阵，看郎君、下笔惊鹦鹉。
猿臂种，气如虎。

作者简介：陈维崧(1625～1682)清代词人、骈文作家。字其年，号迦陵。宜兴（今属江苏）人。清初诸生，康熙十八年(1679)举博学鸿词，授翰林院检讨。54岁时参与修纂《明史》，4年后卒于任所。